Quociescumque inite fuerunt epistole commutacionis, tantum legum racio emptiones et vendiciones forma testantur, ut communis assensus pro congrua convenienti utilitate, ad invicem quacumque de juris potestate pro libitu et propria voluntate res et cetera, que legitime regere videntur, auctoritate scripture pariter commutentur. Quapropter ego, in Christi nomine, Alexander, sancte Viennensis ecclesie humilis episcopus, cedo et dono commutatione congrua aliquit ex rebus Sancti Mauricii partibus Ageltrudis femine et filio ejus Hugoni, in pago Matisconense, in agro Torrense, vel in ipsa fine: hoc est campus qui terminat a mane via puplica, a medio die terra Sancti Stephani, a sero et a cercio terra Sancti Mauricii: abet in longo perticas agripedales LV et pedes VIIII, in ambis frontibus perticas XXVII; similiter dono vobis alium campum in ipsa fine, qui terminat a mane et a medio die terra Sancti Mauricii, a sero via puplica, a cercio terra Adeltrudis et Hugoni; abet in longo perticas XVIIII, in ambis frontibus perticas VI; infra istas terminationes et perticationes ipsos campos vobis committo. Ad cujus vicem donant atque commutant Ageltrudis et filius ejus Hugo partibus Sancti Mauricii et domni Alexandri, archiepiscopi, aliquid ex rebus illorum in ipso pago vel in ipsa fine, campos III. Hunus campus terminat a mane fluvio Sagone, a medio die terra Genare, a sero Sancti Mauricii, a cercio similiter; abet in longo perticas LV et pedes VIIII, in ambis frontibus perticas VIIII et pedes VIIII. Alius campus terminat a mane et a medio die terra Sancti Mauricii, a sero via puplica, a cercio terra Sancti Augendi; abet in longo perticas XLXXX, in ambis frontibus perticas III. Tercius campus terminat a mane terra Sancti Vincenti et Sancti Mauricii, a medium die terra consortorum, a sero Sancti Mauricii, a cercio via puplica; abet in longo perticas XL; de uno latus perticas XXXV, in ambis frontibus perticas XXXII. Hæc omnia superius compensa donant adque ab invicem commutant Alexander, archiepiscopus, partibus Ageltrudi et Hugoni, ut faciant unusquisque ab ac die et deinceps, Alexander videlicet, ad jus et proprietatem ecclesie sue, quidquid libera dispositione voluerit, et Ageltrudis et Hugo de cetero quod auctoritate recipiant ad jus proprietatis liberam faciendi in omnibus habeant potestatem. Et si quis, ab ac die, pro ujusmodi communi commutacione pars parem inquietare voluerit, nos vel successores nostri, non valeat vindicare quod repetit, sed pars parti molestiam inferenti componat auri uncias IIII, et presens commutatio ista firma permaneat, pari stipulatione subnixa. Alexander, sancte Viennensis ecclesie episcopus, propria manu roboravi. Sobbo, humilis prepositus. Gosbertus presbiter. Aldoldus mitis sacerdos. Euboldus cernuus abba. Gregorius presbiter. Francterius presbiter. Andreas presbiter. Estraderius presbiter. Eirpertus mitis levita. Eucherius levita. Costancius diaconus. Otgorius subdiaconus. Boso levita. Etto humilis levita. Aldricus. Ego, in Dei nomine, Uboldus, notharius, hanc commutacionem scripsi, datavi idus februarii, anno XXV imperii domini nostri Ludwici augusti.